PREDLOG

Na podlagi 21. člena Zakona o lokalni samoupravi **(Uradni list RS, št.** [**94/07**](http://www.uradni-list.si/1/objava.jsp?sop=2007-01-4692) **– uradno prečiščeno besedilo,** [**76/08**](http://www.uradni-list.si/1/objava.jsp?sop=2008-01-3347)**,** [**79/09**](http://www.uradni-list.si/1/objava.jsp?sop=2009-01-3437)**,** [**51/10**](http://www.uradni-list.si/1/objava.jsp?sop=2010-01-2763)**,** [**40/12**](http://www.uradni-list.si/1/objava.jsp?sop=2012-01-1700) **– ZUJF,** [**14/15**](http://www.uradni-list.si/1/objava.jsp?sop=2015-01-0505) **– ZUUJFO,** [**11/18**](http://www.uradni-list.si/1/objava.jsp?sop=2018-01-0457) **– ZSPDSLS-1 in** [**30/18**](http://www.uradni-list.si/1/objava.jsp?sop=2018-01-1356)**),** 5. člena Zakona o športu (**Uradni list RS, št.** [**29/17**](http://www.uradni-list.si/1/objava.jsp?sop=2017-01-1523) **in** [**21/18**](http://www.uradni-list.si/1/objava.jsp?sop=2018-01-0887) **– ZNOrg)**), v skladu z usmeritvami Nacionalnega programa športa v Republiki Sloveniji ter 15. člena Statuta Občine Podlehnik (Uradni list Republike Slovenije, št. 96/2009, Uradno glasilo slovenskih občin, št. 21/2017) je Občinski svet Občine Podlehnik na ­­­­­­ **…**. redni seji, dne ------------ sprejel

**LETNI PROGRAM ŠPORTA**

**V OB**Č**INI PODLEHNIK ZA LETO 2019**

**I. UVOD**

Z letnim programom športa so določeni programi športa, ki bodo v letu 2019 sofinancirani iz občinskega proračuna, vrsta dejavnosti, potrebnih za uresničevanje tega programa ter obseg sredstev, ki se v ta namen zagotovijo v proračunu občine.

Občina Podlehnik nudi s svojo razvejano športno infrastrukturo široko paleto možnosti za aktivno ukvarjanje s športom. Programi na osnovi Nacionalnega programa športa (NPŠ) se bodo izvajali preko društev in drugih izvajalcev, ki bodo izvajali programe športa v Občini Podlehnik in tako zagotavljali javni interes na področju športa.

**II. CILJI IN NALOGE NA PODRO**Č**JU ŠPORTA V LETU 2019**

1. Na podlagi javnega razpisa za sofinanciranje športnih programov, ki jih bo sofinancirala Občina Podlehnik po pravilniku o sofinanciranju športa ter v okviru razpoložljivih proračunskih sredstev bomo sofinancirali delovanje in programe športnih društev ter ostalih izvajalcev, ki bodo izvajali programe športa v Občini Podlehnik. Posebno pozornost bomo posvetili tekmovalnim in interesnim programom za otroke in mladino, z namenom spodbujati kakovosten način preživljanja prostega časa.
2. Povečati želimo delež športno dejavnih odraslih.
3. Redna vzdrževalna in investicijska dela na športnih objektih bodo opravljena v skladu s potrebami in razpoložljivimi proračunskimi sredstvi.

Obseg finančnih sredstev se usklajuje s spremembami in dopolnitvami odloka oz. rebalansa proračuna Občine Podlehnik ter predstavlja sočasno tudi spremembo letnega programa športa.

**III. UPORABA LETNEGA PROGRAMA ŠPORTA**

Letni program športa je sestavni del Odloka o proračunu Občine Podlehnik za leto 2019 in se uporablja za izvedbo javnega razpisa in razdelitev sredstev za sofinanciranje programov športa v Občini Podlehnik za leto 2019. Proračunska postavka številka 1805101 znaša za leto 2019 =12.000,00 €.

**VI. PROGRAMI**

**1.1. Prostočasna športna vzgoja otrok in mladine v vrednosti =2.000,00 €.** Prostočasna športna vzgoja otrok in mladine predstavlja širok spekter športnih dejavnosti za populacijo od predšolskega do vključno srednješolskega obdobja. Vrednotijo se organizirane oblike športne dejavnosti netekmovalnega značaja za otroke in mladino, ki nadgrajujejo šolsko športno vzgojo, so vzgojno naravnani in niso del uradnih tekmovalnih sistemov NPŠZ.

Programi športa, ki se sofinancirajo:

- Promocijski športni programi: Ciciban planinec, Zlati sonček, Krpan, Naučimo se plavati, Mladi planinec

- Celoletni športni programi: dve ali več dodatne ure športne vzgoje tedensko v OŠ s skupnim poučevanjem športnega pedagoga in razredne učiteljice; programi in tečaji v organizaciji športnega društva – npr. nogometa, košarke, rokometa, plavanja, drsanja, smučanja, ….

- Programi v počitnicah in pouka prostih dnevih; prostočasni programi, …

 **1.2. Športna vzgoja otrok in mladine, usmerjenih v kakovostni šport v vrednosti =3.400,00 €**

V programe športne vzgoje otrok, usmerjenih v kakovostni šport se vključujejo otroci od 6. do 15. leta in od 15. do 20. leta starosti, ki imajo interes in sposobnosti, da bi lahko postali kakovostni športniki in ki tekmujejo v uradnih tekmovalnih sistemih nacionalnih panožnih zvez.

Skladno s pravilnikom se sofinancira delo strokovnega kadra in najemnina objektov.

**1.3. Kakovostni šport v vrednosti =3.000,00 €**

V kakovostni šport sodijo priprave članskih ekip in posameznikov, ki nimajo objektivnih strokovnih, organizacijskih in materialnih možnosti za vključitev v programe vrhunskega športa in jih program rekreacijskega športa ne zadovoljuje. S svojimi tekmovanji v okviru svojih panožnih zvez nastopajo v uradnih tekmovalnih sistemih do naslova državnih prvakov.

Pri tekmovalnem športu se obravnavajo vadbeni in tekmovalni programi, ki so v funkciji uradnih, prvenstvenih in pokalnih tekmovanj po določilih državnih panožnih zvez.

Upravičencem se iz občinskega proračuna sofinancirajo materialni stroški in najemnina objektov.

**1.4. Športna rekreacija v vrednosti =2.710,00 €**

V programe športne rekreacije odraslih so vključeni občani s ciljem ohranjati in izboljševati celostni zdravstveni status, zmanjševati negativne posledice današnjega načina življenja in dela, preprečevati upadanje splošne vitalnosti ter s temi motivi pritegniti čim večje število ljudi v redne oblike dejavnosti. Pri tem gre za aktivno, koristno in prijetno izpolnjevanje dnevnega, tedenskega in letnega prostega časa.

Sofinancirajo se športni programi, udeležba na različnih rekreativnih tekmovanjih, sodelovanje v rekreativnih ligah, organizacijo planinskih izletov.

**1.5. Šport starejših v vrednosti =100,00 €**

Šport starejših je namenjen predvsem ohranjanju gibalnih sposobnosti, zdravju, razvedrilu in tekmovanju upokojencev, ki se prostovoljno ukvarjajo s športom. Sofinancirajo se športni programi, najem objekta, strokovni kader, organizacija in udeležba na različnih tekmovanjih; programi za istočasno športno vadbo razširjene družine.

**V. ŠPORTNI OBJEKTI IN POVRŠINE ZA ŠPORT V NARAVI**

**2.1. Vzdrževanje športnih objektov in površin v vrednosti =6.000,00 €.**

Denarna sredstva so namenjena obnovi in vzdrževanju športnih objektov in površin.

**VI. RAZVOJNE DEJAVNOSTI V ŠPORTU**

**3.1. Izobraževanje, usposabljanje in izpopolnjevanje strokovnih kadrov v športu v vrednosti =100,00 €**

Sofinancira se izobraževanje, usposabljanje in izpopolnjevanje strokovnih kadrov v športu in sicer: šolanje za strokovne nazive (vodnik, vaditelj, inštruktor, učitelj, trener in sodnik) in izpolnjevanje strokovnih kadrov (licence). Sofinancira se prijavnina oz. kotizacija.

**VII. ORGANIZIRANOST V ŠPORTU**

**4.1. Delovanje športnih društev v vrednosti =440,00 €**

Športna društva kot interesna in prostovoljna združenja občanov, kjer le-ti v dobršni meri s prostovoljnim delom uveljavljajo svoje interese, so temelj slovenskega modela športa. Športna društva predstavljajo osnovo za obstoj in razvoj vseh pojavnih oblik športa. Denarna sredstva so namenjena za organizacijo dela in izvajanju administrativnih nalog v društvih.

**VIII. ŠPORTNE PRIREDITVE IN PROMOCIJA ŠPORTA**

**5.1. Organizacija občinskih športnih prireditev v vrednosti =250,00 €**

Športne prireditve so organizirana športna srečanja, občinska športna tekmovanja in organizacija strelske in nogometne občinske lige. Lokalna skupnost društvom ali klubom, ki so prijavili program izvedbe občinskih in drugih tekmovanj, sofinancira dejanske stroške organizacije in nagrade za tekmovalne dosežke.

 ŽUPAN

 Mag. Sebastian Toplak